Wes Morgan

pisi|Wes Morgan 2002. aastal Nottingham Foresti mängijana
Westley Nathan Morgan (sündinud 21. jaanuaril 1984 Nottinghamis) on endine Jamaica jalgpallur (kaitsja).

Ta alustas klubikarjääri 2002. aastal kodulinnaklubis Nottingham Forest. Ta kuulus alates hooajast 2003–04 klubi põhimeeskonda. Ta mängis klubi meeskonnas kokku üheksal hooajal, millest kuuel hooahal Inglismaa esiliigas ja kolmel hooajal Inglismaa tugevuselt kolmandas liigas.

2012. aasta jaanuaris liitus ta Inglismaa esiliigas mängiva Leicester Cityga. Tänu edukale 2011–12 hooajale, määrati ta järgmisel hooajal klubi meeskonna kapteniks. Hooajal 2013–14 võitis Leicester City Inglismaa esiliiga ja tõusis kõrgliigasse. Hooaegadel 2010–11, 2012–13 ja 2013–14 valiti Morgan Inglismaa esiliiga hooaja sümboolsesse koosseisu. 21. märtsil 2015 lõi ta mängus Tottenham Hotspuri vastu oma esimese värava Inglismaa kõrgliigas. Hooajal 2015–16 tuli ta Leicester City Inglismaa meistriks. Morgan mängis sel hooajal kõigis 38 liigamängus kõik minutid. Ta valiti koos meeskonnakaaslaste Jamie Vardy, N'Golo Kanté ja Riyad Mahreziga Premier League'i hooaja sümboolsesse koosseisu. Ta sai kolmandaks väljakumängijaks pärast Gary Pallisteri (1992–93) ja John Terryt, kes on Premier League'is tiitlihooajal mänginud kaasa kõik minutid. 14. märtsil 2017 lõi ta UEFA Meistrite Liiga kaheksandikfinaalis värava Sevilla vastu, saades sellega esimeseks Jamaica mängijaks, kes on Meistrite Liigas skoorinud.

Jalgpallurikarjääri lõpetas Morgan hooaja 2020/21 lõppedes.

Aastatel 2013–2016 kuulus Morgan Jamaica jalgpallikoondisse. Ta tegi koondisedebüüdi 7. septembril 2013 mängus Panama vastu. Ta kuulus Jamaica koondisse 2015. aasta Copa Américal, 2015. aasta CONCACAF Gold Cupil ja 2016. aasta Copa América Centenariol.

 Saavutused 
Leicester City
Premier League: 2015–16
Football League Championship: 2013–14
FA Cup: 2020–21

 Viited 

 Välislingid 

 Profiil Leicester City F.C. kodulehel

Kategooria:Jamaica jalgpallurid
Kategooria:Nottingham Forest FC jalgpallurid
Kategooria:Leicester City FC mängijad
Kategooria:Premier League'i mängijad
Kategooria:The Championshipi mängijad
Kategooria:League One'i mängijad
Kategooria:Sündinud 1984